钦定古今图书集成/明伦汇编/氏族典/第504卷 > 《廖用贤尚友录》 > 伏滔
## 钦定古今图书集成/明伦汇编/氏族典/第504卷 > 《廖用贤尚友录》 > 伏滔

按《晋书伏滔传》：“滔字元度，平昌安丘人。有才学，少知
名，州举秀才，桓温引为参军，代袁真至寿阳，以淮南
屡叛，著论二篇，名曰《正淮》。寿阳平，以功封闻喜县侯，
除永世令。太元中，拜著作郎，迁游击将军，卒官。子系
之，亦有文才，历侍中、尚书、光禄大夫。”